open-index/open-wikipedia-markdown huggingface dataset:
Afrikaani keele monument

**Afrikaani keele monument** (afrikaani keeles *Afrikaanse Taalmonument*) on mälestussammas Lõuna-Aafrika Vabariigis Lääne-Kapimaa provintsis Paarlis.

Monument avati 10. oktoobril 1975. Monument püstitati, et tähistada Tõeliste Afrikandrite Ühingu (Genootskap van Regte Afrikaners) asutamise 100. aastapäeva ja afrikaani keele ametlikuks keeleks kuulutamise 50. aastapäeva.

Monumendi kujundas Jan Van Wijk (1926–2005).

## Galerii

Pilt:Afrikaans Language Monument.jpg
Pilt:Paarl-monument.jpg
Pilt:Taalmonument 3.jpg
Pilt:The Afrikaans Language Monument 11.JPG
Pilt:The Afrikaans Language Monument 12.JPG
Pilt:Afrikaans Language Monument, Paarl, Western Cape 2.jpg
Pilt:The Afrikaans Language Monument 05.JPG
Pilt:The Afrikaans Language Monument 06.JPG
Pilt:The Afrikaans Language Monument 22.JPG
Pilt:The_Afrikaans_Language_Monument_21.JPG


## Viited
Matti Õunapuu

**Matti Õunapuu** (sündinud 5. jaanuaril 1945) on eesti disainer. 

## Elukäik
Ta lõpetas 1963. aastal Tallinna 22. Keskkooli ja 1975. aastal Eesti Riikliku Kunstiinstituudi disaini erialal. 

1993. aastast tegutseb ta MaDis Stuudio OÜ disainerina.

## Tunnustus
* 1982 – Eesti Sisearhitektide Liidu sõltumatu preemia
* 1985 – Eesti Sisearhitektide Liidu sõltumatu preemia
* 2013 – Eesti Kultuurkapitali arhitektuuri sihtkapitali aastapreemia (rollerStigo – ambitsioonika ja professionaalselt läbitöötatud disainilahenduse eest)

## Liikmesus
Matti Õunapuu kuulub Eesti Disainerite Liitu.

## Viited

## Välislingid
*  MaDis Stuudio OÜ koduleht
* Katri Soe. Matti Õunapuu - supilusikast lennukini Äripäev, 6.veebruar 2007
* Anneliis Aunapuu. Disainer Matti Õunapuu kokkupandav elektri­skuuter Stigo vallutab maailma tänavaid Eesti Ekspress, 15. märts 2017
Borissovka rajoon

**Borissovka rajoon** (vene keeles *Борисовский район*) on 2. järgu haldusüksus (munitsipaalrajoon) Venemaal Belgorodi oblasti edelaosas. Rajooni keskus on Borissovka alev.

Rajoon piirneb põhjas Rakitnoje rajooniga, kirdes Jakovlevo rajooniga, idas Belgorodi rajooniga, lõunas Harkivi oblastiga Ukrainas ja läänes Graivoroni rajooniga.

Rajooni pindala on 650 km². Elanike arv oli 2012. aastal 25 897, 2009. aastal 26 101 ja 2002. aastal 26 282.

Borissovka rajoonis on 34 asulat, mis kuuluvad ühe linnaasunduse (Borissovka alevi) ja üheksa külaasunduse koosseisu.

Rajooni tähtsaim jõgi on Vorskla.

## Viited
Provocator

***Provocator*** ('väljakutsuja') oli üks Vana-Roomas levinud gladiaatoritüüpe. 

*Provocator*'i relvastus ja varustus olid kuni Rooma vabariigi ajajärgu lõpuni suhteliselt sarnased Rooma leegionäride omale.  Hiljem lähtuti varustuse valimisel kohaliku areeni trendidest. *Provocator*'eid on tihti kujutatud kandmas niudevööd, pikka säärekaitset vasakul jalal, *[[manica]]*'t paremal käel ja peas mõlemalt küljelt sulgedega kaunistatud, visiiriga kiivrit. Nad olid ainsad gladiaatorid, kes kandsid rinnaturvist (*[[cardiophylax]]*). Relvadest kasutasid nad pikka nelinurkset kilpi ja gladiust.

*Provocator*'id võitlesid areenil ainult teiste *provocator*'itega. Praegu ollakse seisukohal, et nad olid algajad, keda testiti ning hiljem mõnda teise gladiaatorite kategooriasse ümber paigutati.

## Viited

## Kirjandus
*Anne Bernet. Gladiaatorid. Tallinn, Olion, 2004
*Philip Matyszak. Rooma areenivõitleja käsiraamat. Tallinn, AS Äripäev, 2017
*Martin van Creveld. Sõjamängud. Gladiaatoritest gigabaitideni. Tallinn, AS Äripäev, 2015
Šarplaninac

**Šarplaninac** on Balkani poolsaarelt pärinev koeratõug, mis on saanud nime poolsaarel asuvate Šari mägede (makedoonia ja serbia keeles ‘Šar&#160;planina’) järgi.

Tõustandardis on koera kasutuse kohta muuhulgas kirjas järgmist: "Algupärane tõutüüp säilis puhtana maa [Jugoslaavia] nendes osades, kus piimakarjakasvatus oli jätkuvalt esmatähtis ja kus koeri jätkuvalt kasutati nende algses rollis, see tähendab kariloomade karjatamisel ning kaitsmisel metsloomade eest."

Samas allikas on koera käitumise/iseloomu kohta muuhulgas kirjas: "Ta on tugeva kehaehitusega, rahuliku iseloomuga, hea temperamendiga, usaldusväärne, kaitsev, kuid mitte tige; äraostmatu ning oma peremehesse kiinduv."


Sarplaninac portrait.jpg
Murgjo Sharr Mountain Dog Nedi Limani.jpg
Sarplaninac lying down.jpg


## Viited

## Välislingid

* Jugoslaavia karjakoer (Šarplaninac) veebisaidil koer.ee
Newcombi paradoks

**Newcombi paradoks** ehk **Newcombi probleem** on filosoofias ja matemaatikas mõtte-eksperiment, mis kujutab mängu kahe osaleja vahel, kellest üks (superintelligentne olevus) peab ennustama teise valikut. Kas probleem on paradoks, on vaieldav.

Newcombi paradoksi loojaks peetakse füüsikateoreetik William Newcombi (surnud 1999), California Ülikooli professorit, kes töötas Lawrence Livermore'i Riiklikus Laboratooriumis. Ta avastas paradoksi 1960. aastal, kuid selle publitseeris alles 1969. aastal filosoofiakogukonnas levitatud töös Robert Nozick; see ilmus Scientific Americanis Martin Gardneri kolumnis 1974. aastal. Tänapäeval on see paljudiskuteeritud probleem otsustusteooria filosoofilises harus. 

## Probleem
Mängus on ennustaja, mängija ja kaks kasti (A ja B). Mängija saab valida ainult kasti B võtmise või mõlema kasti korraga võtmise vahel. Mängija eesmärk on võita võimalikult palju raha. Mängija teab järgmist:
* Kast A on läbipaistev ja sisaldab alati nähtavat rahasummat 1000 dollarit.
* Kast B on läbipaistmatu ja selle sisu on ennustaja juba määranud:
** kui ennustaja arvab, et mängija võtab mõlemad kastid A ja B, ei sisalda kast B midagi;
** kui ennustaja arvab, et mängija võtab ainult kasti B, siis kast B sisaldab 1 000 000 dollarit.

## Mängu strateegia

Oma 1969. aasta artiklis märkis Nozick: "Peaaegu kõigile on selge ja ilmne, mida tuleks teha. Raskeks teeb asja see, et inimesed jagunevad probleemi suhtes peaaegu võrdselt; suur arv inimesi arvates, et teine pool lihtsalt lollitab.“

Mänguteooria pakub sellele mängule kaht strateegiat, mis tuginevad erinevatel põhimõtetel: oodatava kasu põhimõte ja strateegilise domineerimise põhimõte. Seda probleemi nimetatakse paradoksiks, sest kaks analüüsi, mis mõlemad on intuitiivselt loogilised, annavad vastuolulisi vastuseid küsimusele, milline valik suurendaks mängija tulu.
* Arvestades oodatavat kasu, kui tõenäosus, et ennustajal on õigus, on peaaegu kindel või kindel, peaks mängija valima kasti B. See valik suurendab statistiliselt mängija võite 1 000 000 $ ühe mängu kohta.
* Domineeriva põhimõtte kohaselt peaks mängija alati valima strateegia, mis on talle parem; valides mõlemad kastid A ja B, saab mängija alati 1000 $ rohkem, kui valides ainult kasti B. 
Küsimuseks jääb, mida teha, et saada suurim tulu? Võite väita, et kuna teie valik ei saa nüüd kastide sisu muuta, võite need mõlemad avada ja võtta kõik, mis seal on. See tundub mõistlik, kuni me ei mõtle sellele, et superintelligentne olevus ei ole kunagi teadaolevalt valesti prognoosinud. Teisisõnu, mõnel eripärasel viisil on teie vaimne seisund korreleerunud selgelt karbi sisuga: teie valik on seotud tõenäosusega, et kastis B on raha. Need argumendid ja paljud teised on esitatud mõlema valiku kasuks. Fakt on see, et mitmete filosoofide ja matemaatikute ühine tähelepanu antud probleemile mitmete aastakümnete vältel ei ole viinud "õige" vastuseni. 

## Vaata ka
**Newcombi paradoksiga** seotud mõisted/teemad/käsitlused:
* Põhjuslikkus
* Vaba tahe
* Vaba tahte probleem
* Vangi dilemma
* Teadvus
* Fatalism
* Otsus
* Otsustamine
* Mänguteooria

## Viited
Rullraamat

**Rullraamat** oli antiikajal kuni 4. sajandini eelistatuim raamatuvorm.
Rullraamat valmistati peamiselt papüürusest. Tekst kirjutati tulpadena. Raamat rulliti kokku, nii et tekst jäi sissepoole. Teksti loeti paremalt vasakule ümber rullides. Rulle hoiti raamatukogudes.
 
## Viited

## Välislingid
Shahīd Minār

**Shahīd Minār** (bengali keeles শহীদ মিনার 'Märtrite monument') on monument Bangladeshi pealinnas Dhakas, mis on püstitatud 1952. aasta veebruaris Pakistani politsei poolt tapetud rahulike meeleavaldajate mälestuseks.

21. veebruaril 1952 tulistas Pakistani politsei Bengali Keele Liikumise organiseeritud demonstratsiooni, mille osalejad protesteerisid urdu keele muutmise vastu Ida-Pakistani (tänapäeva Bangladeshi) ainsaks ametlikuks keeleks. Esialgne monument rajati juba 26. veebruaril 1952, kuid politsei hävitas selle. Uus mälestusmärk rajati 1956. aastal, selle hävitas Pakistani armee 1971. aastal ülestõusu mahasurumise käigus. Praegune memoriaal pärineb 1972. aastast, seda laiendati 1983. aastal.

Shahīd Minār asub Dhaka Meditsiinikolledži Haigla ja Dhaka Ülikooli lähedal.

## Viited
Värnik

**Värnik** on perekonnanimi.

## Nime kandjaid
*Airi Värnik, eesti psühhiaater
*Andrus Värnik, eesti odaviskaja
*Rando Värnik, eesti põllumajandusteadlane
*Tõnis Värnik, eesti tõlkija
Belgorodi rajoon

**Belgorodi rajoon** (vene keeles *Белгородский район*) on 2. järgu haldusüksus (munitsipaalrajoon) Venemaal Belgorodi oblasti edelaosas. Rajooni keskus on Maiski alev.

Rajoon piirneb põhjas Jakovlevo rajooniga, kirdes Korotša rajooniga, idas Šebekino rajooniga, lõunas Harkivi oblastiga Ukrainas ja läänes Borissovka rajooniga.

Rajooni pindala on 1400 km². Elanikke oli 2012. aastal 110 463, 2009. aastal 102 185 ja 2002. aastal 90 430.

Belgorodi rajoonis on 86 asulat, mis kuuluvad kolme linnaasunduse (Oktjabrski, Razumnoje ja Severnõi alevi) ja 21 külaasunduse koosseisu.

Rajooni tähtsaim jõgi on Severski Donets.

## Viited
Sesterts

**Sesterts** oli algselt väikseim Vana-Rooma hõbemünt, mis oli käibel alates 3. sajandi teisest poolest eKr.
Vabariikliku ajajärgu lõpus oli sesterts pronksmünt. Augustuse käsul vermiti sestertse messingist, 1 sesterts kaalus 27,3 grammi. Hiljem vähendati sestertsi kaalu. 3. sajandist pKr lõpetati sestertside vermimine.    
 
## Viited
Šebekino rajoon

**Šebekino rajoon** (vene keeles *Шебекинский район*) on 2. järgu haldusüksus (munitsipaalrajoon) Venemaal Belgorodi oblasti edelaosas. Rajooni keskus on Šebekino linn.

Rajoon piirneb põhjas Korotša rajooniga, kirdes Novõi Oskoli rajooniga, idas Volokonovka rajooniga, lõunas Harkivi oblastiga Ukrainas ja läänes Belgorodi rajooniga.

Rajooni pindala on 1865,9 km². Elanike arv oli 2012. aastal 91 874, 2009. aastal 93 011 ja 2002. aastal 47 345.

Šebekino rajoonis on 103 asulat, mis kuuluvad ühe linnaasunduse (Šebekino linna) ja neljateistkümne külaasunduse koosseisu.

## Viited
Juhan Kangilaski

**Juhan Kangilaski** (kuni 1937. aastani **Johannes Kangilaski**; 19. mai 1904 Valma, Viljandimaa – 27. märts 1981 Tallinn) oli eesti teatri- ja maalikunstnik, karikaturist ja graafik.

Juhan Kangilaski sündis Viljandimaal Valma külas talunik Jaak ja Kadri Kangilaski peres. Alghariduse sai ta 1913–1917 Vana-Võidu Arumetsa vallakoolis. Õpingud jätkusid 1922–1923 Tallinna Kunsttööstuskoolis, kus ta õppis graafikat. 1923–1927 õppis ta Pallases maalikunsti.

Aastatel 1925–1926 joonistas ta ajalehele Sädemed karikatuure. 1920. ja 1930. aastatel avaldas ta Sakalas Tseko nime all oma karikatuure. Haigestumise tõttu ja muudel põhjusel tema tööd ja õpingud katkesid aastateks 1927–1928. Aastatel 1929–1937 ja 1948–1950 töötas ta Viljandis Ugala teatris dekoraatorina, kus maalis maalilisi lavapilte. 1931. aastal kujundas Ugala logo, mis on kasutusel tänapäevani. Juhan Kangilaski seadis 1932. aastal Ugala lavale ringhorisondi ja uuendas lavavalgustuse. 1937–1939 töötas ta Viljandimaa rahvamajade dekoraatorina, 1939–1945 Ugala teatris administraatorina. Joonistas karikatuure ajalehtedele Sädemed, Sakala, Päevaleht ja Postimees.

Juhan Kangilaski osales paljudel Viljandi kunstinäitustel oma õli- ja akvarellitehnikas maastikumaalide ja natüürmortidega. 1937. aastal hakkas ta vabakutseliseks kunstnikuks. Pärast II maailmasõda kolis Juhan Kangilaski Tallinna, kus töötas reklaamkunstnikuna ning tegeles peamiselt linoollõike ja plakatitega. 1970. aastate algusest töötas ta Tallinna Puhkeparkide Direktsiooni dekooriateljees. Selle kõrvalt tegi ta koostööd Eesti NSV Riikliku Nukuteatriga, kus lavastati seitse tema nukunäidendit ja muinasjuttude instseneeringut. Ta illustreeris ka mitu lasteraamatut. Lisaks tegeles Juhan Kangilaski vabagraafika ja maalimisega.

## Isiklikku
Tema vennad olid Ott Kangilaski ja Jaan Kangilaski.

Tema abikaasa oli näitleja Mari Kangilaski; nende lapsed olid kunstiteadlane Jaak Kangilaski ja etnograaf Epp Kangilaski.

## Viited

## Välislingid
*Haud Tallinna Pärnamäe kalmistul
Volokonovka rajoon

**Volokonovka rajoon** (vene keeles *Волоконовский район*) on 2. järgu haldusüksus (munitsipaalrajoon) Venemaal Belgorodi oblasti lõunaosas. Rajooni keskus on Volokonovka alev.

Rajoon piirneb põhjas Novõi Oskoli rajooniga, idas Krasnogvardeiskoje rajooniga, kagus Valuiki rajooniga, edelas Harkivi oblastiga Ukrainas ja läänes Šebekino rajooniga.

Rajooni pindala on 1287,7 km². Elanike arv oli 2012. aastal 32 204, 2009. aastal 33 287 ja 2002. aastal 35 616.

Volokonovka rajoonis on 82 asulat, mis kuuluvad kahe linnaasunduse (Volokonovka ja Pjatnitskoje alevite) ja kaheteistkümne külaasunduse koosseisu.

Rajooni tähtsamad jõed on Voltša, Severski Donets ja Tihhaja Sosna.

## Viited
Vald (Leedu)

**Vald** (leedu keeles *seniūnija*, mitmuses *seniūnijos*) on Leedu 2. järgu haldusüksus. Leedu on jagatud 546 vallaks.

Esimesed vallad moodustati Leedu aladel XIV sajandi teisel poolel. Tegemist oli haldusüksustega, mis ümbritsesid suurvürstide valduses olevaid linnuseid. Olukord muutus 1413. aastal, mil Poola alade eeskujul moodustati maal Vilniuse vojevoodkond ja Trakai vojevoodkond. Neist väljapoole jääv Žemaitija ala nimetati Žemaitija vallaks. Selle koosseisus oli ligi 30 maakonda ja staatuselt vastas see pigem vojevoodkonnale.

Tänapäevased vallad said aluse 1919. aastal kui maakonnasisesed haldusüksused, kus pidi olema vähemalt 100 elanikku. Nõukogude perioodil moodustati nende asemele külanõukogud, ent Leedu taasiseseisvumisel taastati ka vallad.

Leedu valdu juhivad vallavanemad, kes on määratavad riigiametnikud. Nende ülesandeks on Irena Degutienė määratluse kohaselt tegeleda haldusüksuse finantsiliste ja juriidiliste küsimustega ning olla sealse rahva probleemide esindaja kõrgemal, omavalitsuslikul tasandil.

Haldusüksustena eksisteerivad vallad Leedus ka suuremate linnade sees.
## Viited
Antony Hewish

**Antony Hewish** (11. mai 1924 Fowey, Cornwall – 13. september 2021) oli briti raadioastronoom. Ta oli esimene astronoom, kes pälvis Nobeli füüsikaauhinna, kui ta jagas seda 1974. aastal koos Martin Ryle'iga. Hewish oli Cambridge'i Ülikooli Cavendishi laboratooriumi emeriitprofessor ja uurimisrühma liige.

Hewishi õpingud Cambridge'i Ülikoolis katkesid Teise maailmasõja puhkedes. Ta kutsuti õhujõududesse, kus ta osales koos Ryle'iga radari arendamise juures. 1952. aastal kaitses ta Cambridge'i Ülikoolis doktoriväitekirja. Seejärel liitus Ryle'i uurimisrühmaga Cavendishi laboratooriumis.

Hewish ehitas raadiotähtede kiirguse uurimiseks raadiointerferomeetri, mille häälestamisel avastas tema juhendatav doktorant Jocelyn Bell Burnell ühe uuritava kiirgusallika puhul signaalide korrapärase pulsatsiooni, mis sai hiljem tuntuks pulsarina. Asjaolu, et Hewish ja Ryle pälvisid Nobeli, kuid Bell sellest ilma jäi, äratas kriitikat.

1969. aastal pälvis Hewish lisaks Eddingtoni medali ja 1977. aastal Hughesi medali.

## Viited
Cecil Frank Powell

**Cecil Frank Powell** (5. detsember 1903 – 9. august 1969) oli inglise füüsik.

Ta kasutas tuumaprotsesside uurimiseks fotograafilist meetodit ja avastas niimoodi 1946. aastal piioni. 1950. aastal anti talle selle töö eest Nobeli füüsikaauhind.
Dikamba

**Dikamba** on sünteetiline auksiin, mida toodetakse kasutamiseks herbitsiidina. 

Mürgine eriti kaheidulehelistele taimedele. Toodetakse alates aastast 1965. Suur osa kasutusest on seotud GMO-kultuuridega. 

2017. aastal keelustati dikamba kasutamine Arkansase ja Missouri osariikides Ameerika Ühendriikides mürgi levimise tõttu väljapoole põlde.
Slow Hands

"**Slow Hands**" on Iiri laulja ja laulukirjutaja Niall Horani laul, mille andis singlina välja 4. mail 2017 Capitol Records. "Slow Hands" on Horani 2 singel soololauljana peagi ilmuvalt debüütalbumilt "Flicker" (2017).

Laul on vaadatav-kuulatav YouTube'is.

## Viited

## Välislingid
*Laulu "Slow Hands" sõnad
*Laulu "Slow Hands" muusikavideo YouTube'is

*Selles artiklis on kasutatud ingliskeelset artiklit [[:en:Slow Hands (Niall Horan song)]] seisuga 1.10.2017.*
Brett Young

**Brett Charles Young** (sündinud 23. märtsil 1981) on Ameerika (Orange'i maakond (California)) popkantrilaulja ja laulukirjutaja. 

12. veebruaril 2016 ilmus temalt debüüt-EP "Brett Young".

## "[[Brett Young (album)]]"

2017. aastal ilmus Youngilt omanimeline album "Brett Young".

### ''Track listing''

## Viited
Raadi oja

**Raadi oja** on oja Sakala kõrgustiku keskosas, Viljandi maakonnas Mulgi vallas (varem Karksi ja Mulgi vallas).

Oja pikkus on 10,1 km (koos lisaharudega 10,4 km), valgla suurus 33,6 km², langus 26 m ja lang 2,5 m/km. Oja saab alguse 71,5 m kõrguselt Allaste külas ja suubub 45,5 m kõrgusel Kaarli külas Õisu järve. Oja kuulub Lääne-Eesti vesikonda ja Pärnu alamvesikonda.

Kaarli külas on oja üles paisutatud ja seal asub Kaarli hüdroelektrijaam.

## Viited

## Välislingid
* 
*
Sibüll

**Sibüll** (ladina keeles *sibylla*) oli Vana-Kreeka ja Vana-Rooma naisprohvet.

Jumaliku inspiratsiooni ja ekstaasi seisundis kuulutasid sibüllid ette tulevasi, enamasti hukatuslikke sündmusi. Sibülle peeti Idamaadelt pärinevaiks ja väga vanadeks, kuulsaimad olid Erythrai ja Kyme sibüllid. Sibüllioraaklite vahendusel jõudis Kreekasse ja Rooma idamaiste õpetuste sugemeid. Sibüllide ennustusraamatuid hoiti Roomas riikliku järelevalve all Jupiteri ja Apolloni templites.Tuntuim oli kreekakeelne "Oracula Sibyllina", mis oli kirjutatud kreekakeelses heksameetris ja mille autorid olid tundmatud. 4. sajandi pKr lõpus laskis Stilicho raamatud põletada. 

Kunstis on sibüllide teemat rohkesti käsitletud, tuntumatest kunstnikest on seda teinud näiteks Michelangelo, Tintoretto, Rembrandt jt. 

## Viited
Johannes Fuks

**Johannes Fuks** (26. juuni (vkj 13. juuni) 1901 Põltsamaa – 23. veebruar 1978 Viljandi) oli eesti arhitekt.

Ta sündis kaupmehe perekonnas. Õppis Viljandi Kaubanduskoolis, aastatel 1916–1917 Petrogradis reaalkoolis, 1918–1921 Viljandi Maakonna Poeglaste Gümnaasiumis, 1921–1922 Tartu Ülikooli matemaatikateaduskonnas ja Kõrgemas Kunstikoolis Pallas ning 1922–1925 arhitektuuri Danzigi Tehnikaülikoolis.

Ta osales Vabadussõjas. Aastatel 1925–1926 töötas ta Viljandi Maakonna Poeglaste Gümnaasiumi joonistusõpetajana, 1926–1937 tegutses Viljandis vabakutselisena ning 1938–1941 Tallinna ettevõttes Ehitaja konstruktori ja arhitektina. 1942. aastast elas ta taas Viljandis, oli aastatel 1942–1944 Viljandi Kinnisvara Seltsi korteriremonditööde juhataja ning juhtis aastatel 1944–1951 Viljandi Viljandi Peaarhitekti Valitsuse projekteerimistööd. Aastatel 1951–1965 oli ta Eesti Projekti Tartu osakonna ja 1966–1977 Viljandi rajooni ehitus- ja arhitektuuriosakonna arhitekt.

Johanne Fuks suri 1978. aastal Viljandis ja maeti Paistu kalmistule.

## Arhitektitöid

Fuksi projekteeritud hooneid ja rajatisi:

* Viljandi kultuurimaja
* Viljandi raekoda
* Varese sild
* Nemwaltzi villa
* Rosenbergi villa
* Villa Eichen
*Paistu Rahvamaja
*Dr. Reimanni elamu Paistus
*F. R. Kreutzwaldi 16 individuaalelamu Tartus
*Neumanni elamu Paistus (ehitamata)

Fuksi Viljandi majade projekte säilitatakse Viljandi Muuseumis.

## Viited
Marshmello

**Marshmello** (stiliseeritud marshmello) on elektroonilise tantsumuusika produtsent ja DJ.  

Ta pälvis avalikkuse tähelepanu, kui remiksis Jack Ü ja Zeddi laule. Marshmello on teinud koostööd selliste artistidega nagu Omar LinX, Ookay, Jauz ja Slushii. 2017. aasta jaanuaris jõudis tema laul "Alone" USA-s edetabelisse Billboard Hot 100. 

 

## Välimus
Marshmello kannab publiku ees esinedes kohandatud kiivrit. Kes ta tegelikult on, pole teada. On arvatud, et Marshmello võib olla Ameerika DJ Chris Comstock, kes on tuntud ka esinejanimega **Dotcom**, sest tema stiil sarnaneb väga Marshmello omaga. Skrillex on samuti viidanud Marshmellole intervjuus nimega "Chris". Lisaks on mõlema mänedžeriks Moe Shalizi ja väidetavalt on mõlemal ka sama tätoveering ja sünnikuupäev.

### Lavapersoon ja identiteet
Marshmello lavanimi versioon sõnast *marshmallow* ja tema vahukommi maskott on mõlemad inspireeritud elektroonilise *house*-muusika produtsendist ning DJ-st deadmau5, kes samuti kasutab alternatiivset kirjapilti oma lavanimena ja esineb surnud hiire maskotti kandes. Teadmine, et deadmau5 on panustanud Marshmello persooni, on ilmne pala "Alone" muusikavideos, kus Marshmellol on lemmikloomaks hiir Joel (Joel Zimmerman on deadmau5 tõeline nimi). Ajakirjanikud on spekuleerinud, et Marshmello võib olla ka Martin Garrix, Jauz või DJ-de ning produtsentide kollektiiv, kelle mänedžeriks on Shalizi. 4. märts 2017 Feed Me postitas Instagrami loo Dotcomist Marshmello kostüümis ja teisest inimesest Marshmello kiivriga. 

Pärast esinemist muusikafestivalil Electric Daisy Carnival 2016 Marshmello paljastas oma isiku, võttes peast kiivri. Selgus, et see esineja oli hoopis Hollandi produtsent Tiësto. Üritust kirjeldati laialdaselt kui "trollimist", sest mõlemat artisti oldi nähtud koos teiste piltide peal ning nad ühendasid oma esinemiste ajakavad, mistõttu on ebatõenäoline, et Marshmello oleks tegelikult Tiësto. 8. juuli 2017 postitas India näitlejanna Urvashi Rautela Instagrami endast pildi koos Chris Comstocki, Maejori ja Moe Shaliziga, kus ta väitis, et Comstock on tema pildil Marshmello, märgistades Marshmellot Comstocki isikliku konto või aliase Dotcomi asemel. Ainsate osalistena on ASCAP maininud Comstocki laulukirjutajana Marshmello laulus "Silence" ja Khalidi, kes külalisena laulab.
If I'm Lucky

"**If I'm Lucky**" (tegelikult "If I'm Lucky Part 1") on Ameerika laulja ja laulukirjutaja Jason Derulo loodud (kaasautorina) ja esitatud laul. "If I'm Lucky" on välja antud tema viienda stuudioalbumi "777" teise singlina.

Laulu videod "If I'm Lucky Part 1" (YouTube'i 1. oktoobri 2017 statistika: 3 202 154 vaatamist) ja "If I'm Lucky Part 2" (YouTube'i 1. oktoobri 2017 statistika: 23 619 232 vaatamist) on vaadatav-kuulatav YouTube'is. "If I'm Lucky Part 2" tantsuesitus on inspireeritud Michael Jacksoni 1982. aasta albumi "Thriller" laulu "Thriller" muusikavideo võtmes - Derulo tantsimas zombidega.

## Viited

## Välislingid
*Taylor Weatherby, Jason Derulo Talks 'Emotional' New Song 'If I'm Lucky' & Unveils Dance-Centric Lyric Video: Exclusive, 1. september 2017
* Jason Derulo - If I'm Lucky Part 1 (Official Music Video) – muusikavideo YouTube'is
* Jason Derulo - If I'm Lucky Part 2 (Official Music Video) – muusikavideo YouTube'is 

*Selles artiklis on kasutatud ingliskeelset artiklit [[:en:If I'm Lucky (song)]] seisuga 1.10.2017.*
Arthur B. McDonald

**Arthur Bruce McDonald** (sündinud 29. augustil 1943) on Kanada astrofüüsik.

2015. aastal anti talle ja Takaaki Kajitale Nobeli füüsikaauhind.
John Cockcroft

**John Douglas Cockcroft** (27. mai 1897 – 18. september 1967) oli Briti füüsik.

Talle ja Ernest Waltonile anti 1951. aastal Nobeli füüsikaauhind aatomituuma jagamise eest.

## Tunnustus
*1958 – Niels Bohri medal
Ernest Walton

**Ernest Thomas Sinton Walton** (6. oktoober 1903 – 25. juuni 1995) oli iiri füüsik.

Talle ja John Cockcroftile anti 1951. aastal Nobeli füüsikaauhind aatomituuma jagamise eest.
2028

**2028. aasta** (**MMXXVIII**) on 21. sajandi 28. aasta. See algab laupäevaga ja on liigaasta.

## Vasted teistes kalendrites
*Juudi kalender: 5788–5789
*Hinduistlik kalender: 5128–5129 
*Islami kalender: 1449–1450
*Iraani kalender: 1406–1407
*Sirvikalender: 10241

## Sündmused maailmas
* Los Angeleses toimuvad 2028. aasta suveolümpiamängud.
* ...

## Sündmused Eestis
* ...
2027

**2027. aasta** (**MMXXVII**) on 21. sajandi 27. aasta. See algab reedega.

## Vasted teistes kalendrites
*Juudi kalender: 5789–5788
*Hinduistlik kalender: 5127–5128 
*Islami kalender: 1448–1449
*Iraani kalender: 1405–1406
*Sirvikalender: 10240

## Sündmused maailmas
* Bougainville iseseisvub Paapua Uus-Guineast.
* ...

## Sündmused Eestis
* 2027. aasta Riigikogu valimised
* ...
2029

**2029. aasta** (**MMXXIX**) on 21. sajandi 29. aasta. See algab esmaspäevaga.

## Vasted teistes kalendrites
*Juudi kalender: 5789–5790
*Hinduistlik kalender: 5129–5130 
*Islami kalender: 1450–1451
*Iraani kalender: 1407–1408
*Kopti kalender: 1745–1746
*Sirvikalender: 10242

## Sündmused maailmas
* Asteroid (99942) Apophis läheneb Maale 30 000 km kaugusele.
* ...

## Sündmused Eestis
* ...
Edward Mills Purcell

**Edward Mills Purcell** (30. august 1912 – 7. märts 1997) oli Ameerika Ühendriikide füüsik.

1952. aastal anti talle ja Felix Blochile Nobeli füüsikaauhind töö eest tuumamagnetresonantsi uurimisel.

## Tunnustus
*1953 – Richtmyeri mälestusauhind
Õpilaste teadustööde riiklik konkurss

**Õpilaste teadustööde riiklikku konkurssi** korraldab Eesti Teadusagentuur 2002. aastast koostöös Haridus- ja Teadusministeeriumiga. Konkurssi korraldatakse sel eesmärgil, et õpilastel oleks võimalus oma uurimistöid teiste tugevate töödega võrrelda, lisaks julgustatakse ja suunatakse õpilasuurimusi teaduslikumale teemakäsitlusele.

Konkursi auhindadeks on riiklikud rahalised preemiad, mis antakse välja eraldi põhikooli- ja gümnaasiumi astmes ning parimate tööde juhendajatele. Õpilaste teadustööde konkursi tublimad saadab Eesti Teadusagentuur Euroopa Liidu noorteadlaste konkursile ja Ameerika Ühendriikides toimuvale Intel ISEF õpilaste teadusprojektide võistlusele. Lisaks saab üks õpilane võimaluse veeta teadusnädala Londonis, üks osaleda Šveitsi talendifoorumil ning üks loodusteadusliku töö autor saab minna Šveitsi Alpidesse loodust uurima.

Eriauhindasid on konkursil jaganud: Eesti Ajaloomuuseum, Eesti Energia, Eesti Füüsika Selts, Eesti Kirjandusmuuseum, Eesti Kultuurkapital, Eesti Kunstiakadeemia, Eesti Lastekirjanduse Keskus, Eesti Loodus, Horisont, Eesti Loodusmuuseum, Eesti Maaülikool, Eesti Psühholoogide Liit, Eesti Rahva Muuseum, Eesti Teaduste Akadeemia, Eesti Tervishoiu Muuseum, Energia Avastuskeskus, Kaitseministeerium, Keskkonnaamet, Maaeluministeerium, Minu Maailm algklassilastele, Siseministeerium, Sotsiaalministeerium, Tallinna loomaaed, Tallinna Tehnikaülikool, Tallinna Ülikool, Tartu Observatoorium, Tartu Ülikool, Teaduskeskus Ahhaa, Tervise Arengu Instituut.

## Vaata ka
*Õpilasuurimus

## Viited


## Välislingid
* Varasemad konkursid Eesti Teadusagentuur
Harry Kane

**Harry Edward Kane** (sündinud 28. juulil 1993 Walthamstowis) on Inglismaa jalgpallur, kes mängib ründajana Saksa kõrgliiga klubis Müncheni Bayern ja Inglismaa jalgpallikoondises.

Kane on võitnud hooaegadel 2015–16 ja 2016–17 Premier League'i Kuldsaapa.
## Klubikarjäär
Kane debüteeris Tottenhami rivistuses 25. augustil 2011, kui mängiti UEFA Euroopa Liiga raames šoti klubiga Heart of Midlothian.

Hooajal 2010–11 mängis ta laenulepinguga Leyton Orientis, 2011–12 laenul Millwallis ja 2012–13 esimese poole hooajast laenul Norwich Citys ning teise poole Leicester Citys.

Alates 2014–15 hooajast mängib Kane Tottenhami põhirivistuses. Ta valiti 2015. aasta jaanuaris ning veebruaris Premier League'i kuu parimaks mängijaks. Lüües kõikide sarjade peale 31 väravat, millest 21 olid liigas, nimetati Kane PFA aasta noormängijaks.

2015–16 lõi Kane liigas 25 väravat, mille eest võitis ta ka oma karjääri esimese Premier League'i Kuldsaapa. 2016. aasta märtsis nimetati ta taas Inglismaa kõrgliiga kuu parimaks mängijaks.

Kane võitis juba järgmisel hooajal oma teise Kuldsaapa, kui lõi Premier League's 29 ja kõikide sarjade peale 35 väravat.

9. septembril 2017 lõi Kane Evertoni vastu oma 100. värava Tottenhami meeskonnas. 13. septembril 2017 lõi ta kaks väravat UEFA Meistrite Liiga kohtumises Borussia Dortmundiga, aidates oma koduklubi 3:1 võiduni Wembley staadionil.

Suvel 2023 liitus ta ligi 100 miljoni euro eest Müncheni Bayerniga.

## Koondisekarjäär
Kane on esindanud Inglismaad nii U17-, U19-, U20- kui ka U21-koondises.

Inglismaa täiskasvanute koondises debüteeris Kane 27. märtsil 2015 Leedu vastu. Ta lõi samas mängus ka oma debüütvärava.

2016. aastal esindas Kane Inglismaad Euroopa meistrivõistlustel, kus langeti kaheksandikfinaalis Islandi vastu.

13. juunil 2017 lõi ta kaks väravat sõpruskohtumises Prantsusmaaga. Inglased kaotasid võõrsil 2:3.

2018. aasta maailmameistrivõistluste esimeses alagrupimängus 18. juunil võitsid inglased Kane'i kahe värava toel Tuneesiat 2:1. 24. juunil toimunud teises alagrupimängus Panama vastu tegi Kane kübaratriki. Ta sai sellega esimeseks Inglismaa mängijaks pärast Ron Flowersit (1962), kes on maailmameistrivõistluste kahes esimeses mängus värava löönud, lisaks esimeseks Inglismaa mängijaks, kes on alagrupiturniiril löönud neli väravat, ning üheks kolmest Inglismaa mängijast Geoff Hursti (1966) ja Gary Linekeri (1986) kõrval, kes on maailmameistrivõistlustel teinud kübaratriki. Kaheksandikfinaalis lõi ta penaltist värava Colombia vastu.

## Saavutused
### Individuaalsed
* PFA aasta noormängija: 2014–15
* Premier League'i hooaja sümboolne koosseis: 2014–15, 2015–16, 2016–17, 2017–18
* Premier League'i kuldne saabas: 2015–16, 2016–17

## Viited

## Välislingid

* Profiil Tottenham Hotspur FC kodulehel
François Englert

**François Englert** (sündinud 6. novembril 1932) on Belgia füüsikateoreetik.

Englert sündis Brüsseli Etterbeeki linnaosas juudi perekonnas. Belgia natside okupatsiooni ajal elas ta oma juudi päritolu varjates erinevates lastekodudes, kuni Belgia vabastati Ameerika vägede poolt. 

1955. aastal lõpetas Engler Brüsseli Vabaülikooli elektrotehnika erialal. Seal sai ta 1959. aastal doktorikraadi füüsikas. Aastatel 1959–1961 töötas ta Cornelli ülikoolis, algul Robert Brouti assistendina ja seejärel dotsendina. Seejärel naasis Engler Brüsseli ülikooli, kus sai professoriks. 1980. aastal moodustas ta koos Robert Broutiga uurimisrühma. 1998. aastal sai Engler emeriitprofessoriks.

Alates 2011. aastast on ta külalisprofessor Chapmani ülikoolis Californias. Lisaks on ta 1984. aastast Tel Avivi ülikooli füüsika- ja astronoomiakolledži professor. 

1964. aastal näitasid Braut ja Engler, et gabariidivektori bosonid võivad spontaanse sümmeetria purunemise käigus omandada nullist erineva massi. Lähtudes Goldstone'i teoreemi rakendamatusest väljade mõõtmisel, jõudis Peter Higgs samale tulemusele. Samal aastal avaldasid sel teemal artikli Gerald Guralnik, Carl Hagen ja Tom Kibble. Ajakirja Physical Review Letters korraldatud tseremoonial märgiti selle avastuse 50. aastapäeva tähistamiseks ära kõigi kolme artikli väärtus.

## Tunnustus
* 1982 – Franchi auhind ja 1997. aastal osakeste füüsika ja suure energiafüüsika auhind (koos Brouti ja Higgsiga) lühi- ja pikajärguliste interaktsioonide ühendamise põhimõtte väljatöötamise eest massiivsete vektorbosonite loomise kaudu.
* 2004 – Wolfi füüsikaauhind (koos Brouti ja Higgsiga)
* 2010 – Sakurai auhind osakeste füüsikas (jagati Gerald Guralnicki, Carl Hageni, Tom Kibble'i, Peter Higgsi ja Robert Broutiga)
* 2013 – Astuuria printsi auhind tehniliste ja teaduslike uuringute valdkonnas (koos Peter Higgsi ja CERN-i instituudiga)
* 2013 – Belgia kuningas Albert II andis talle parunitiitli
* 2013 – Nobeli füüsikaauhind (koos Peter Higgsiga)
Frits Zernike

**Frits Zernike** (16. juuli 1888 Amsterdam – 10. märts 1966 Amersfoort) oli hollandi füüsik.

1953. aastal anti talle Nobeli füüsikaauhind faasikontrastmikroskoobi leiutamise eest.

## Tunnustus
Oli valitud Londoni Kuningliku Seltsi liikmeks.

* 1952 – Rumfordi medal
* 1953 – Nobeli füüsikaauhind

## Viited
Huutor

**Huutor** (vene keeles *ху́тор*, ukraina keeles *ху́тiр*, leedu keeles *viensėdis*) on väikse küla tüüp  Ida-Euroopas endise Rzeczpospolita aladel, Ukrainas ja Lõuna-Venemaal.

Algselt tähendas sõna külast väljaspool asuvat üksiktalundit. Max Vasmeri hinnangul jõudis sõna slaavi keeltesse germaani aladelt, pärinedes kas siis vanast rootsikeelsest sõnast *hundari* või saksakeelsest sõnast *hufe*. Algselt  levinud asulatüüp kujunes XVI-XVII sajandil valdavaks Ukrainas, levides sealt koos kasakatega Lõuna-Venemaale, sellal kui tihedama asustusega Rzeczpospolita aladel kujunesid huutorid sageli mõisadeks. Huutori elanikud pidid sõja korral sõjaväele andma ühe täisvarustuses sõjamehe, kas siis jalaväelase või ratsaniku.

## Viited
Rajoon (Valgevene)

**Rajoon** (valgevene keeles *раён*) on 2. järgu haldusüksus Valgevenes.

2011. aasta seisuga oli Valgevenes 118 rajooni, kuuest oblastist igaühes 16 kuni 22. Pealinn Minsk moodustab omaette haldusüksuse, mis ei kuulu Minski rajooni ega Minski oblasti koosseisu.
Shermani maakond (Texas)

**Shermani maakond** (*Sherman County*) on maakond USA-s Texase osariigis.

Maakonna halduskeskus on Stratford.

Maakonna pindala on 2391 km&sup2;, millest 1 km&sup2; moodustab veepindala.

Elanike arv oli 2010. aasta rahvaloenduse järgi 3034. 2000. aastal oli seal 3186 elanikku.

## Välislingid

* Shermani maakonna koduleht (*inglise keeles*)
Piiri kõrtsihoone

**Piiri kõrtsihoone** on 19. sajandi esimesel poolel rajatud maanteekõrtsi hoone, mis asub Vana-Vastseliina külas piiskopilinnuse varemete lähedal Vastseliina–Meremäe–Kliima tee ääres.

Kõrtsihoone on arvele võetud ehitismälestisena.

Maakividest rajatud kahe talliosaga hoonel on põiksuunaline tellistest juurdeehitis ja kõrge kelpkatus.

## Viited

## Välislingid
*
Ōshikōchi no Mitsune

**Ōshikōchi no Mitsune** (凡河内 躬恒; 859 – 925) oli Heiani ajastul elanud jaapani ametnik ja *[[waka]]*-luuletaja, üks kolmekümne kuuest luulepühakust. Ta oli üks 905. aastal ilmunud esimese keiserliku luuleantoloogia "Kokin Wakashū" ("Vanema ja praeguse jaapani luule kogu") koostajaid.

Keiserlikesse luuleantoloogiatesse on jõudnud ligi 200 tema luuletust, samuti valis luulekriitik Fujiwara no Teika ühe tema luuletustest "Hyakunin Isshusse".

Ta oli luuletaja Ki no Tsurayuki sõber ja käis koos temaga luuletaja Fujiwara no Kanesuke korraldatud koosviibimistel.

## Viited

## Välislingid
* Valik Mitsune luuletusi. Wakapoetry.net (inglise keeles)
Solidus

**Solidus** oli Rooma keisririigi hilisema perioodi kuldmünt.

Esimesena vermis solidused Diocletianus 301 aastal pKr. Kuna ringlusse läinud müntide arv oli väike, ei omanud see majanduslikku efekti. 

Lõplikult asendas endise kuldmündi aureuse solidustega Constantinus Suur. Kuldmünt kaalus u 5,5 grammi ja 72 münti vastasid ühele Rooma naelale kullas. Hiljem oli solidus kasutusel Bütsantsi riigis kuni selle riigi lõpuni. Soliduse järgi on saanud nimetuse itaalia hõbemünt soldo ja prantsuse münt sou.

Eestist on leitud kaks solidust: Ida-Rooma keiser Theodosius II münt Vilsandilt ja Lääne-Rooma keisri Valentinianus III münt Saaremaalt Pajumõisast. 

## Viited

## Välislingid
*
Sepa tänav (Viljandi)

**Sepa tänav** on tänav Viljandi vanalinnas.

Tänav ühendab Munga ja Pikka tänavat.
Tänava pikkus on 108 meetrit.

Saksa keeles on tänava nimekujud *Schmiedengasse* ja *Schmiedenstrasse*.

## Ajalugu
Tänav on keskaegset päritolu ja on linnaplaanidel alates 1784. aastast. Tänava vana struktuur on põhimõtteliselt säilinud.

## Arheoloogia
Uuringute käigus on tuvastatud kolm munakivisillutist. Sillutistealune kultuurkiht on oletatavalt tekkinud 13. sajandi teisel poolel või 14. sajandil. Tänav on uue kivikatte saanud tõenäoliselt 16. sajandi teisel poolel ning see on püsinud kasutusel ka sõdade ajal.

## Viited
Homoseran

**Homoseran** oli kinnitamata päritolu, vanuses ja seisundis, kas rasedate naiste, emakast ja/või platsenta retroplatsentaarsest verest valmistatud hormooni- ja antikehade rikas toidulisand, mida kasutati näiteks Kolmanda Riigi kõrgete riigiametnike seerumiravis. 
 
Homoserani on kasutatud ravimina. Valmistusviisid võisid erinevatel tootjatel, üks neist Anhal Serum Institute, erineda. Morelli firma Hamma  (Olmütz) Homoseran oli valmistatud platsentast.

## Näidustused

Homoserani manustamine võis tõenäoliselt avaldada lümfoid(-immuun)süsteemile stimuleerivat toimet. Tol ajal manustati seerumit angiini, nõrkushoogude, gripi, munajuhapõletiku, rasedustoksikoosi ja rasedusdermatooside, puberteediea häirete, migreeni, depressiooni, ekseemi, astma, nahafurunkulite, sügeluse, urtikaaria ja *heufiber* 'i korral., ka letargilise entsefaliidi korral (Neumann ja Eberle, 2013).

Homoseran ei põhjustanud seerumtõbe ega anafülaksist.

## Manustamine

Inimestele manustati Homoserani veenisiseselt, kuid katseloomadest rottidele ka söödana

Homoseran oli saadaval ampullides 10 ccm maksis 2,50 riigimarka.

## Kolmas Riik

Tol ajal arvati, et Homoserani manustamine võis tugevdada haige ja/või kurnatu organismi. Homoserani ravi praktiseeris ka Adolf Hitleri ihuarst Theodor Morell. Oma päevikus kirjutas ta: 17. november 1944, et eelmise öö teesessioon olevat kestnud 4.30-ni hommikul ja Hitleri juures oli ta 3.30 kuni 5-ni - süstis talle veenisiseselt glükoosi, rääkis oma venna surmast, edasi tulid süstid Homoserani, Vitamultin-Calcium'i ja Progynon forte-ga. (Irving, 190:1983). Morelli vend suri 61-aastaselt ajuembolismi tagajärjel. Kui Morell Berliini tema matustele sõitis asendas teda dr Weber, kes saabus Hitleri juurde 13-ndal. Dr Weberi märkmete kohaselt jätkas tema Hitleri süstimist - Eukodali, Eupaverini, Glycovarini, Homoserani, Vitamultini ja Glyconormiga. (Irving, 191:1983)

Morelli järgi oli Homoseran tehtud platsentast ja Hitleri arvates aitas see tal värinaid maha võtta.(Irving, 198:1983)

1933. aastast alates sai Theodor Morellist propagandaminister Joseph Goebbelsi arst.(Neumann ja Eberle, 56:2013)

Morelli päevaraamatu kohaselt ("*The Secret Diaries of Hitler's Doctor*") ravinud ta propagandaminiter Goebbelsil kord dermatiiti, mis raputanud kogu tema keha nii väga, et ta ei saavat magada. 22 arsti olid eelnevalt üritanud seisundit tal ka ravida kuid tulutult. Morell aga ravis ta Homoserani süstidega terveks.(Irving, 24:1983)

## Vaata ka
*Adolf Hitler#Isiklikku#Haiguslugu

## Viited

## Kirjandus
*Hans-Joachim Neumann ja Henrik Eberle, "Kas Hitler oli haige? Lõppdiagnoos" (2013)(*"War Hitler krank? Ein abschließender Befund*"), Gustav Lübbe Verlag, 2009 
*Norman Ohler: "Patsient A. Uimastid Kolmandas Reichis", originaali pealkiri "Totale Rausch. Drogen im Dritten Reich.", lk 122, 2017, Helios kirjastus, ISBN 9949554977
Sabiha Gökçen

**Sabiha Gökçen** (22. märts 1913 Bursa – 22. märts 2001 Ankara) oli türgi naislendur.

Sabiha oli üks kaheksast Atatürki kasutütrest.

23-aastaselt sai temast esimene Türgi naishävituslendur. Tema nime kannab üks kahest Istanbuli rahvusvahelisest lennujaamast, Sabiha Gökçeni lennujaam.

## Viited

## Välislingid
Otsesissepritse

**Otsesissepritse** (**FSI**) on patenditud otsene kütuse sissepritsesüsteem, mille on välja arendanud Volkswagen AG. See on kasutusel ka luksus-tütarettevõttes Audi AG.

See võeti esimest korda kasutusele aastal 2000, kui Volkswagen tutvustas 1,4-liitrist stratifitseeritud otsesissepritsega rida-4 mootorit Volkswagen Lupo linnaautos. Süsteem võeti üle Audi Le Mans prototüüp-ralliautolt R8 ja on sellest ajast alates laienenud kogu Volkswageni kontserni bensiinimootorite nimistusse.

VW/Audi on sellele ka hiljem lisanud turboülelaadimise, andes sellisele kooslusele lühendi **TFSI** (*Turbocharged Fuel Stratified Injection).* Hiljem aga lõpetasid VW ja Audi sellises koosluses tähe **F** kasutamise, sest see viitab kõigest sõnale "kütus", mille lisamine nimetusse muutus ebaoluliseks, mistõttu võib Audi ja VW uuematel autodel näha seega ainult **TSI** tähistust.
Lidija Zvereva

**Lidija Zvereva** (sünninimi Lidija Vissarionova Lebedeva, *Лидия Виссарионовна Зверева*; 1890 Peterburi – 15. mai 1916 Peterburi) oli vene esimene ja maailma kaheksas naislendur.

## Viited
Naujamiestis (Kaunas)

**Naujamiestis** on Kaunase linnaosa, mis asub linna keskosas Centrase valla territooriumil. Naujamiestis asub Nemunase  kaldal, see piirneb läänes Senamiestisega, põhjas ja kirdes Žaliakalnisega ja kagus Šančiai vallaga.

Linnaossa jäävad aastal 1939 püstitatud Kaunase linnavalitsuse hoone, aastal 1895 valminud Kaunase peakirik, aastal 1685 rajatud karmeliitide kirik, aastal 1940 valminud kalvinistide kirik, selsamal aastal valminud kino  „Romuva“ hoone, Kaunase riiklik muusikateater, Kaunase sõjandusmuuseum, Kaunase maaligalerii, Kaunase zooloogiamuuseum ja Kaunase Muusikateater. Aastal 1862 valmis karmeliitide kalmistul asuv õigeusu kirik, mida kasutavad praegu Kaunase vanausulised. Samuti asub seal aastal 1930 valminud Kaunase uus mošee, mille arhitektideks olid  Vaclovas Michnevičius ja Adolfas Netyksas. Naujamiestisesse jääb ka Kaunase kariljon. Linnaosa läänepiiril asub Kaunase vanalinna piiranud müüri ainus säilinud torn - Möldritorn. Naujamiestise kaguservas asub Kaunase raudteejaam. Nemunase jões asub Nemunase saar, millel asub Žalgirio Arena.

## Ajalugu

Aastal 1842 sai Kaunasest Kovno kubermangu halduskeskus, mis tõi kaasa linna kiirema kasvu. Nii alustati aastal 1847 senisest linnast ida poole uue Naujamiestise linnaosa (tõlkes *Uuslinn*) rajamist. Aastail 1861–1862 valmis Peterburi-Varssavi raudtee ja sellele rajati Vilniusest Königsbergi viiv haru, mis läbis ka Kaunast. Raudteejaam rajati just Naujamiestisesse. Uus linnaosa rajati korrapärase tänavavõrgustikuga, aastal 1871 koostatud linnaplaanil on ka näha linnaosa tähtsaimat tänavat Laisvės alėja.

Aastaks 1923 oli Naujamiestises 16 898 elanikku. XX sajandi alguses sulas linnaosaga ühte ka varasem Karmelitai ehk Kaunakiemise linnaosa, kus asus karmeliitide kirik. Aastal 1923 oli Karmelitais 6330 elanikku.

Aastal 1859 suleti Kaunase vana kalmistu ehk Karmeliitide kalmistu ja kujundati ümber pargiks. Aastal 1982 muudeti Laisvės alėja osaliselt jalakäijate tänavaks. Jalakäijate tsooni pikkus on 1621 meetrit ja tegemist on Ida-Euroopa pikima jalakäijate tänavaga.


Muslim_mosque_in_Kaunas.jpg|Kaunase mošee
Kauno_sentikiu_cerkve1.2007-04-06.jpg|Vanausuliste kirik
Kaunas,_Malūnininko_bokštas.JPG|Möldritorn
Kauno_evang._reformatų_bažnyčia.JPG|Kalvinistide kirik
Muzikinis_teatras_2006-06-10.jpg|Kaunase muusikateater


## Viited
Kaunase vanalinn

**Senamiestis** ehk **Kaunase vanalinn** on Kaunase linnaosa, mis asub linna keskosas Centrase valla territooriumil. Senamiestis asub Nemunase ja Nerise ühinemiskohas, see piirneb idas Naujamiestisega, põhjas aga Žaliakalnisega.

Asutustest paiknevad Kaunase vanalinnas Kaunase Vaimulik Seminar, Püha Ignatius Loyola kolleegium, Vilniuse ülikooli Kaunase osakond, mitmed Kaunase Kolleegiumi teaduskonnad, Vytautas Suure Ülikooli katoliku teoloogia fakulteet. Seal asuvad ka kommunikatsiooniajaloo muuseum, Maironise leedu kirjandusloo muuseum, Leedu meditsiini- ja farmaatsiaajaloo muuseum.

Senamiestises on säilinud mitmeid ajaloolisi hooneid, millest vanimad on veel gooti stiilis. Seal asuvad aasta 1400 paiku rajatud Vytautas Suure kirik, aastal 1497 valminud Kaunase Püha Jüri kirik, Kaunase Püha Kolmainu kirik aastast 1634, XV sajandil rajatud Peeter-Pauli peakatedraal, Kaunase Püha Sakramendi kirik aastast 1690, Kaunase luteri kirik aastast 1683, XV sajandil rajatud Kaunase Püha Gertruda kirik, samal sajandil rajatud Kaunase Püha Nikolause kirik,  ja Kaunase Püha Francis Xavieri kirik aastast 1720. Lisaks sakraalarhitektuurile on seal tähelepanuväärsematest ehitistest veel Kaunase linnus, aastal 1542 rajatud raekoja hoone, Perkūnase maja, Sirutiste maja, XVII sajandil ehitatud  Zabiełłode maja, aastal 1850 valminud Kaunase sünagoog, ja Hansa Liidu laohoone.

## Ajalugu

Kuna Senamiestis (tõlkes *Vanalinn*) on sisuliselt Kaunase vanalinn, siis langevad linnaosa ja linna varasem ajalugu ühte. Algselt oli linnaosa radiaalse planeeringuga, ent aastal 1540 kavandati sinna uus nelinurkse paigutusega tänavate võrgustik. Väljaspool Senamiestist paiknes ainult tänaseks Naujamiestisega kokku kasvanud Karmelitai ehk Kaunakiemise linnaosa. Aastal 1842 sai Kaunasest Kovno kubermangu halduskeskus, mis tõi kaasa linna kiirema kasvu. Nii alustati aastal 1847 senisest linnast ida poole uue Naujamiestise linnaosa (tõlkes *Uuslinn*) rajamist, mis muutis Senamiestise üheks Kaunase linnaosaks. 

Senamiestise ja Naujamiestise linnaosi ühendavatest tänavatest tähtsaimaks kujunes Laisvės alėja, mis ulatus Kaunase Raekojja platsile. Aastaks 1923 oli Senamiestises 17 167 elanikku. Aastal 1939 rajati Senamiestisesse raamatukogu. Aastal 1982 muudeti Laisvės alėja osaliselt jalakäijate tänavaks. Sealse jalakäijate tsooni pikkus on 1621 meetrit ja tegemist on Ida-Euroopa pikima jalakäijate tänavaga.

Aastal 1993 rajati Nemunase ja Nerise ühinemiskohta 12,69 hektari suurune Santaka park, kuhu hiljem rajati ka BMX rattapark.


Sinagoga_Zamenhofo_7.JPG|Sünagoog
Zabielų_rūmai,_Rotušės_aikštė_10,_Kaunas.JPG|Zabiełłode maja
Kauno_rotuse_2006-06-11.jpg|Raekoda
Senieji_Hansos_sandėliai.jpg|vana Hansa Liidu ladu
Kelias_link_Neries_deltos_Santakos_parke.jpg|Santaka park


## Viited
Nisu eksportivate riikide loend

Järgneva tabel loetleb 50 suurimat nisu eksportivat riiki 2016. aastal järjestatuna eksporditoodangu väärtusele USA dollarites.

## Vaata ka
* Nisu importivate riikide loend

## Viited
Vaidu Vidil

**Vaidu Vidil** (ka **Vaido Vidil**; 24. detsember 1949 Tartu – 30. september 2017 Udmurtia, Venemaa) oli eesti filmioperaator, siiditrüki asjatundja ja munitsipaalpoliitik. 

## Haridus

Vaidu Vidil lõpetas 1968. aastal Tartu 5. Keskkooli, seejärel alustas õpinguid Tartu Ülikooli eesti keele ja filoloogia erialal, viimane jäi siiski lõpetamata.

## Tegevus

Läbi aastate tegeles ta peamiselt siiditrüki ja filmindusega. Projektidena võib välja tuua näiteks selle, et kunagised Tartu Maratoni numbrid olid kästisi numberhaaval trükitud just tema poolt, samuti olid kunagi populaarsed vimplid mida telliti sadades kui mitte tuhandetes eksemplarides. Olles aja jooksul omandanud osavuse nii kujundamise kui ka trüki valdkonnas, jõudis ta elu ajal kujundada ja valmistada eri materjalidest vistiitkaarte, pakendeid, reklaame jm.

Ta oli seotud ettevõtetega Agile OÜ, Liiwimaa Antiik MTÜ, IDENT MTÜ, Kanepi Loomekeskus OÜ. 

Oma elu teises pooles avastas ta aga enda jaoks rohkem filminduse, ta oli kohal enamikul Setumaa piirkonna folkloori sündmustel ja talletas need kas dokumentaalfilmide või ka tellimustöödena. Vaidu tegi ka kaastööd Soome televisioonile, peamiselt tegi ta Setumaaga seotud uudislugusid.

Vaidu oli muusikalise dokumentaalfilmi "Pillipuu helisevad oksad" (2013) operaator. On olnud Otepää Talveöölaulupeo filmi operaator.

Vaidu elas viimased kolm aastakümmet Lõuna-Eestis Kanepis Piigandi külas.

2013. aastal valiti ta Kanepi vallavolikogu esimeheks.

## Filmid
* "Okupeeri oma müür" (2013) – operaator

## Viited

## Välislingid
* Vaidu Vidili filmid YouTube'is
* Donuška leelo https://www.youtube.com/watch?v=QNwfEoJdvu8 
* ITI leeväküük Obinitsas, Ljuda Ruukel ja Udmurdi perepetšid https://www.youtube.com/watch?v=lZIWvRCXB2U
* Pakutrükk - koolitus Obinitsas https://www.youtube.com/watch?v=X4b4sRsN2cY
* Seto värvilise pitsi päevad. Lõpetamine. https://www.youtube.com/watch?v=RzfUU7uCXTs
* Mida ja kuidas setod kannavad https://www.youtube.com/watch?v=pNOUL_1PzZQ
* Kaetud peaga naised https://www.youtube.com/watch?v=GUMYtnQstgA
* Kangelane tuleb koju https://www.youtube.com/watch?v=1UNwF7JmqKE
* MII', SETO'! https://www.youtube.com/watch?v=vp8TqE_Wr84
* Seto tare avamine Eesti Vabaõhumuuseumis https://www.youtube.com/watch?v=dZMrSw1M4LE
* SETO ASI? HD https://www.youtube.com/watch?v=CGdnr1UqeDM
* Talveöölaulupidu 2016 https://www.youtube.com/watch?v=ua9ZYRABtQA
* Valli Moro aastal 2012 https://www.youtube.com/watch?v=moxe_aOh0i8
* Vaidu Vidili film “Seto asi?” Mõttõmustri’ Setomaast ja setos olõmisõst vai ullimajast paradiisi http://www.setomaa.ee/vaidu-vidili-film-zseto-asiz-mottomustriz-setomaast-ja-setos-olomisost-vai-ullimajast-paradiisi
* Kanepi vald 25 https://www.youtube.com/watch?v=nIK-UcgSK7Y
* Kanepi vägi https://www.youtube.com/watch?v=BqsIMO5ykgY
Kataloonia lambakoer

**Kataloonia lambakoer** on Hispaaniast Katalooniast pärinev koeratõug.

Tõustandardis on koera kasutuse kohta kirjas järgmist: "Kataloonia lambakoer põlvneb Püreneede Katalooniasse jäävast osast ning on oma üldise kasutusotstarbe tõttu, milleks on nimelt karja juhtimine, laialt levinud kõigis peamistes Kataloonia karjakasvatuspiirkondades."

Samas allikas on koera käitumise/iseloomu kohta kirjas: "Hästi eemalehoiduv, elav ja intelligentne koer, väärika pilguga, austusväärse, maalähedase olemusega, karjusele ja tema hoolde usaldatud karjale ennastohverdavalt truu"


Katalansk gjeterhund.jpg
Pastorcatalan2.jpg
Catalaanse herder.JPG
Gos d'atura.JPG


## Viited

## Kirjandus
* Desmond Morris: *Dogs*, North Pomfret, Vermont 2008, ISBN 978-1-57076-410-3

## Välislingid

* Kataloonia lambakoer koer.ee saidil
Järvekülä (Põlvamaa)

**Järvekülä** (ka **Järveküla**, **Järve**) oli küla Põlvamaal. Küla jääb tänapäeval Kanassaare küla alale. Kihelkondlikult kuulus küla Põlva kihelkonda. Küla kaotati 1970. aastatel.